မိဇုဂခိတောင်

မိဇုဂခိတောင် မိဇုဂခိတောင် (瑞牆山 Mizugaki-san) သည် ဂျပန်နိုင်ငံ၊ ယာမနရှိစီရင်စု၊ ဟိုခုတိုမြို့တွင် တည်ရှိသည့် တောင်တစ်ခု ဖြစ်သည်။ ဤတောင်သည် ချိချိဘုတမခအိအမျိုးသားဥယျာဉ်နယ်မြေအတွင်းတွင် ပါဝင်သည်။ ဂျပန်နိုင်ငံ၏ ထင်ရှားသည့် တောင် ၁၀၀ စာရင်းတွင် ပါဝင်သည့်တောင်ဖြစ်သည်။ အိုခုချိချိဘုတောင်များထဲတွင် ပါဝင်သည့် တောင်ဖြစ်သည်။ အမြင့် ၂၂၃၀ မီတာ ရှိသည်။ ဤတောင်သည် ခင်ပုတောင်မှတဆင့် အနည်းငယ်သွားရုံဖြင့် ရောက်ရှိနိုင်သည်။ ဤတောင်သည် အဓိကအားဖြင့် နှမ်းဖတ်ကျောက်များဖြင့် ဖွဲ့စည်းထားသည်။ နွေရာသီကာလတွင် ပန်းများဖြင့် အလွန်လှပသည်။ မိဇုခိတောင်သည် နှမ်းဖတ်ကျောက်များ၊ မတူကွဲပြားသည့်သဏ္ဌာန်ရှိသည့် ကျောက်တုံးများ၊ ကြီးမားသည့် ကျောက်တုံးများဖြင့် ဖွဲ့စည်းထားသည့်အတွက် ချိချိဘုရှိတောင်တန်များတွင် ပါဝင်သည့် အခြားသော သစ်ပင်များဖုံးလွှမ်းနေသည့် တောင်များနှင့် နှိုင်းယှဉ်ကြည့်ပါက အသွင်သဏ္ဌာန်အားဖြင့် ကွဲပြားသည်။ တောင်ထိပ်ပေါ်မှမြင်ရသည့်မြင်ကွင်းသည် အလွန်လှပပြီး တောင်တက်လမ်းများသည်လည်း ကောင်းမွန်သည်။ တောင်တက်သမားများသည် သစ်ရွက်များစိမ်းစိုနေသည့်ကာလနှင့် ဆောင်းဦးသစ်ရွက်များအရောင်ပြောင်းချိန်တွင် တက်ရောက်မှု များသည်။ တောင်တက်ခြင်း မိဇုဂခိဆန်းဆို (တောင်တစ်ပတ်ခရီး) - ကြာချိန် ၅ နာရီ ၃၅ မိနစ် (၅.၈ ကီလိုမီတာ) ကျောက်ဆောင်တောင်တက်လမ်း ဤတောင်တက်လမ်းသည် ကျောက်ဆောင်ကျောက်တုံးများအကြား တောင်တက်သူများ၊ ကြိုးများကို တွဲခိုကာ တက်ရသည်ကို ကြိုက်နှစ်သက်သည့် တောင်တက်သမားများအကြားတွင် လူကြိုက်များသည်။ တောင်ပေါ်တဲငယ် Mizugaki Sanso (瑞牆山荘) Fujimidaira Goya (富士見平小屋) ကိုးကား ကဏ္ဍ:ဂျပန်နိုင်ငံရှိ တောင်များ